 Àláfíà pada sí ìlú Jidari-Polo ní Maiduguri Ikọ ogun Lafiya Dole dènà ìkọlù Boko Haram Àwọn ọmọ ogun Nàìjíríà sọ wí pé ikọ ogun wọn ti bẹgi dínà ìkọlù ẹgbẹ Boko Haram ní agbègbè Jidari-Polo, ìpínlẹ Maiduguri.Àwọn ọmọogun tó ń ṣe aáyan àbò lẹkùn ìlà oòrùn àríwá Nàìjíríà ti àdàpè orúkọ wọn ń jẹ Operation LAFIYA DOLE ni wọn ní wọn ti lé àwọn agbébọn náà sígbó. Ileeṣẹ ológun ní àtìlẹyìn àwọn omoogun òfúrufú ni wọn fi le wọn pada sígbó. Nínú ìfọrọwánilẹnuwò BBC Yoruba pẹlú igbákejì supritendentì ní ìlú Maiduguri, ọgágun Edet Okon sọ wípé lápapọ ènìyàn mẹwàá ló bá ìsẹlẹ náà rìn tí márun lára wọn jk agbé àdó olóró sùgbọn ní báyìí kò síbẹrù ohun gbogbo ti padà bọ sípo. Ó fi kún un pé ìretí sì wà láti borí ikọ adúnkokò mọọni yìí Iléeṣẹ ológun ké sí àwọn èèyàn ìlú Maiduguri lati maa ba iṣẹ òòjọ wọn lọ kí wọn sì fi ìròyìn nípa ẹnikẹni tí wọn bá kẹẹfín tó àwọn agbófínró lọwọ. Àwọn afẹmíṣòfò Boko Haram, ti ya wọ bárékè Giwa àwọn ológun ní ìlú náà. Lọrọ di bóòlọ-o-yàá-mi nígbàtí àwọn olùgbé agbègbè bẹrẹ síí sá àsálà fún ẹmí wọn lásìkò tí àwọn Boko Haram dojú ìjà kọ àwọn ọmọ oogun ilẹ Naijiria níbẹ lálẹ ọjọọbọ Pẹlú bí àwọn adarí orílẹèdè Nàìjíríà se ní wọn ti boríi ẹgbẹ yìí, ẹgbẹ ẹsin ò kọkú Boko Haram kò tíì simi ìkọlù ìpànìyàn ní ẹkùn náà. Ẹwẹ, ọgágun Edet Okon ní àwọn òsísẹ aláàbo sì wà níbi ìsẹlẹ náà láti ríì dájú pé ohun gbogbo ńlọ déédé padà. Àwọn iròyin tì ẹ leè ní ìfẹ síí: Wọn ti tún kọlu Maiduguri Ènìyàn 28 ló kú nínú ìkọlù Maiduguri : Ileeṣẹ ọmọogun kéde pé àlàáfíà ti padà sí ìlú Maiduguri lẹyìn ìkọlù àwọn agbébọn Boko Haram lálé ọjọbọ. 